મહેમદાવાદના પ્રસિધ્ધ સિધ્ધિ વિનાયક મંદિર દ્વારા આસપાસાના 94 ગામને આ વખતે ગણેશ મહોત્સવ માટે વિશાળ કદની ઇકોફ્રેન્ડલી મૂર્તિ આપવામાં આવી છે. આ મૂર્તિ તમામ ગામના આગેવાનોને મંદિરના પ્રાંગણમાં સુપ્રત કરવામાં આવી હતી. મૂર્તિ લેવા માટે ઢોલ-નગારા, અબીલ- ગુલાલની છોળો સાથે 1200થી વધારે આગેવાનો ગામે ગામથી આવ્યા હતા. આ આગેવાને મંદિર દ્વારા કોઇ કિંમત વસુલ્યા સિવાય ગણેશ મૂર્તિ આપવામાં આવી હતી. જોકે આ 1200 આગેવાનોને સામુહિક રીતે વ્યસન મુક્તિના શપથ લેવડાવ્યા હતા.